
ประกาศองค์การบริหารส่วนตำบลควนพัง
เรื่อง  ขายทอดตลาดพัสดุ ครุภัณฑ์ชำรุดและเสื่อมสภาพ
ประจำปีงบประมาณ พ.ศ. ๒๕๕๕ (ครั้งที่ ๒)
...................................

  ด้วย องค์การบริหารส่วนตำบลควนพัง อำเภอร่อนพิบูลย์ จังหวัดนครศรีธรรมราช  มีความประสงค์ที่จะดำเนินขายทอดตลาดพัสดุ ครุภัณฑ์ชำรุดและเสื่อมสภาพ ประจำปีงบประมาณ พ.ศ. ๒๕๕๕ (ครั้งที่ ๒)จำนวนทั้งสิ้น  ๔  รายการ (ตามรายละเอียดแนบท้ายประกาศ ) โดยมีรายละเอียดในการขายทอดตลาด ดังนี้

๑ . การขายทอดตลาด พัสดุ ครุภัณฑ์ชำรุด ในครั้งนี้ โดยวิธียื่นซองเสนอราคา

๒. ผู้ประสงค์เข้าเสนอราคา ขอรับเอกสารได้ที่ งานพัสดุ กองคลัง องค์การบริหารส่วนตำบลควนพัง     หมู่ที่ ๓  ตำบลควนพัง อำเภอร่อนพิบูลย์ จังหวัดนครศรีธรรมราช   ตั้งแต่วันที่    ๓๐    พฤษภาคม ๒๕๕๖   ถึงวันที่  ๑๓  มิถุนายน  ๒๕๕๖ ในวันเวลาราชการ           
 
๓.  ผู้ประสงค์จะเข้าเสนอราคาตรวจสภาพครุภัณฑ์ ชำรุดได้ ในวันที่  ๑๒ มิถุนายน  ๒๕๕๖ เวลา ๑๐.๐๐  น ถึง ๑๑.๐๐  น  ณ ที่ทำการองค์การบริหารส่วนตำบลควนพัง  หากผู้เข้าร่วมเสนอราคาไม่มาตรวจสภาพครุภัณฑ์ ให้ถือว่ารับทราบและได้เห็นสภาพของครุภัณฑ์ นั้นๆ แล้ว

๔. กำหนดยื่นซองเสนอราคา ในวันที่  ๑๓   มิถุนายน   ๒๕๕๖ เวลา ๑๐.๐๐ น. ถึง ๑๐.๓๐ น. และเปิดซองเสนอราคาในวันเดียวกัน เวลา ๑๑.๐๐ น. เป็นต้นไป ณ  องค์การบริหารส่วนตำบลควนพัง โดยจะพิจารณาราคาแต่ละรายการ


 ๕.  ผู้ประสงค์เข้าเสนอราคา เป็นบุคคลธรรมดา หรือ นิติบุคคล หรือผู้มีอาชีพรับซื้อของเก่า โดยยื่นเอกสารหลักฐานดังต่อไปนี้
                      ๕.๑ กรณีเป็นบุคคลธรรมดา  ผู้มีอาชีพรับซื้อของเก่าจะต้องมีเอกสารดังต่อไปนี้
                               - สำเนาบัตรประจำตัวประชาชน พร้อมรับรองสำเนาถูกต้อง
                               - สำเนาทะเบียนบ้าน พร้อมรับรองสำเนาถูกต้อง
                               - สำเนาทะเบียนการค้า หรือทะเบียนพาณิชย์ (ถ้ามี )  พร้อมรับรองสำเนาถูกต้อง
                       ๕.๒ กรณีเป็นนิติบุคคล จะต้องมีเอกสารดังต่อไปนี้
                               - สำเนาหนังสือรับรองการจดทะเบียน หุ้นส่วนบริษัท พร้อมรับรองสำเนาถูกต้อง
                               - สำเนาหนังสือทะเบียนภาษีมูลค่าเพิ่ม  พร้อมรับรองสำเนาถูกต้อง
                               - สำเนาบัตรประจำตัวประชาชน พร้อมรับรองสำเนาถูกต้อง
                               - สำเนาทะเบียนบ้าน พร้อมรับรองสำเนาถูกต้อง
-/๖.    คณะกรรมการ...
-๒-
                ๖.    คณะกรรมการขายทอดตลาดจะพิจารณาผู้เสนอราคาสูงสุด ของแต่ละรายการ แต่ต้องไม่ต่ำกว่าราคากลางและเงื่อนไขที่องค์การบริหารส่วนตำบลควนพัง กำหนด และองค์การบริหารส่วนตำบล     ควนพังทรงไว้ซึ่งสิทธิ์ ที่จะยกเลิกการขายทอดตลาดก็ได้สุดแต่จะพิจารณา ทั้งนี้ เพื่อประโยชน์ของทางราชการเป็นสำคัญและให้ถือว่าการตัดสินขององค์การบริหารส่วนตำบลเป็นเด็ดขาด ผู้เสนอราคาจะเรียกร้องค่าเสียหายใดๆมิได้
                ๗.   เสนอราคาสูงสุดที่ได้รับการพิจารณาคัดเลือกต้องชำระเงินทันที โดยองค์การบริหารส่วนตำบลควนพังจะออกใบเสร็จรับเงินไว้เป็นหลักฐาน ส่วนการโอนกรรมสิทธิ์ถือครองทรัพย์สิน (ถ้ามี) ผู้เสนอราคาสูงสุดต้องเป็นผู้ออกค่าใช้จ่ายทั้งสิ้น และต้องดำเนินการให้แล้วเสร็จภายใน  ๓๐ วัน
                ๘.   การขนย้ายทรัพย์สินที่ประมูลได้ออกจากองค์การบริหารส่วนตำบลควนพัง ผู้เสนอราคาสูงสุดที่ประมูลได้จะต้องขนย้ายทรัพย์สินที่ประมูลได้ภายใน ๑๕  วันทำการ และเป็นผู้ออกค่าใช้จ่ายในการขนย้ายทั้งสิ้น โดยมิสามารถเรียกร้องค่าดำเนินการดังกล่าวจาก องค์การบริหารส่วนตำบลควนพัง ได้
              

ประกาศ   ณ  วันที่   ๓๐    เดือน  พฤษภาคม   พ.ศ.  ๒๕๕๖
                                                                              นุกูล  ธานีรัตน์  




     ( นายนุกูล  ธานีรัตน์  )



    นายกองค์การบริหารส่วนตำบลควนพัง
บัญชีรายการพัสดุ ครุภัณฑ์ที่ชำรุดเสื่อมคุณภาพตามประกาศขายทอดตลาด
ของ องค์การบริหารส่วนตำบลควนพัง อำเภอร่อนพิบูลย์ จังหวัดนครศรีธรรมราช

